《辛未季秋奉使出居庸关用杜工部晓发公安韵》
明代·袁衷

山城月冷鸡声早，石磴霜寒马度迟。残戍凄凉兵战后，上林迢递雁来时。

三边去路无穷尽，万里归心未有期。望断飞云亲舍外，寥寥孤剑欲何之。

作者简介：广东东莞人，字秉忠。正统六年举人。长于诗文。授户部主事，历知梧州、平乐、永州诸府，称廉明。有《竹庭稿》。